**Dodatok č. 1/2019**

K Zmluve o podnájme nebytových priestorov č. 2018/04/01 uzatvorenej v zmysle zákona č. 116/1990 Zb. o nájme nebytových priestorov v znení nesk. predpisov

**Prenajímateľ: MESTO TOPOĽČANY**

**Sídlo: Nám. M. R. Štefánika 1/1, 955 01 Topoľčany, SR**

**Štatutárny orgán: JUDr. Alexandra Gieciová, primátorka**

**IČO: 00 311 162**

**Zastúpené podľa zmluvy o výkone správy č. 23/2018/O obchodnou spoločnosťou:**

 **MESTSKÉ SLUŽBY TOPOĽČANY, s.r.o.**

 Sídlo: Topoľčany, Nám. M. R. Štefánika 1/1

 Štatutárny orgán: Ing. Peter Žembera, konateľ

 IČO: 44 818 378

 DIČ: 2022854053

 IČ DPH: SK2022854053

 Bankové spojene: VÚB Topoľčany

 Číslo účtu: SK62 0200 0000 0027 6123 5751

 (ďalej len „**prenajímateľ**“)

**Nájomca: Michal Uhlárik**

 IČO: 43 337 678

 Miesto podnikania: Krušovská 2285/58, 955 01 Topoľčany

 DIČ: 1077139679

 Bankové spojenie: Tatrabanka

 Číslo účtu: SK27 1100 0000 0026 1735 7420

 Registrácia: OÚ Topoľčany, Živnostenský register č. 470-12958

 (ďalej len „**nájomca**“)

**PREAMBULA**

 Mesto Topoľčany zastúpené obchodnou spoločnosťou MESTSKÉ SLUŽBY TOPOĽČANY, s.r.o. ako nájomca a Michal Uhlárik ako podnájomca uzatvorili dňa 26.03.2018 podnájomnú zmluvu č. 2018/04/01, predmetom ktorej je užívanie nebytových priestorov v kat. území Topoľčany nachádzajúcich sa budove bytového domu A na ul. P. O. Hviezdoslava súp. č. 5016 stojacej na pozemku parc. reg. C č. 4977/18 o celkovej výmere 77,21 m². Nakoľko sa Mesto Topoľčany na základe kúpnej zmluvy č. 1/2018 uzatvorenej s Dynamik Real 2, s.r.o. stalo dňa 30.09.2018 vlastníkom bytového domu súp. č. 5016, vstúpilo týmto dňom do zmluvných vzťahov k predmetnej podnájomnej zmluve v zmysle § 680 Občianskeho zákonníka do právneho postavenia prenajímateľa a Michal Uhlárik do právneho postavenia nájomcu.

 Vyššie uvedená zmluva sa upravuje v článku **III. Výška a splatnosť nájomného a spôsob jeho platenia** a v článku **IV. Úhrada za služby spojené s podnájmom** s účinnosťou od 1.2.2019 nasledovne:

**III. Výška a splatnosť nájomného a spôsob jeho platenia**

1. Výška nájomného je stanovená dohodou zmluvných strán na základe ponuky predloženej v OVS na podnájom predmetu tejto zmluvy a v súlade s ust. § 7 zák. č. 116/1990 Zb. na sumu **680,- €/mesiac**, slovom: šesťstoosemdesiat Eur.
2. Platby nájomného bude nájomca vykonávať mesačne do 10. dňa príslušného mesiaca na základe tejto zmluvy bez fakturácie.

Zmluvné strany sa dohodli, že prenajímateľ je oprávnený upraviť výšku nájomného platného k 31.12. bežného roka o kladnú hodnotu oficiálnej miery inflácie potvrdenú Štatistickým úradom SR. Úprava nájomného sa bude realizovať dodatkom k tejto nájomnej zmluve, ktorý bude predložený prenajímateľom nájomcovi, pričom nová výška nájomného sa bude uplatňovať od 1.1. daného roka, na ktorý sa dodatok vyhotovuje.

1. Úhrada nájomného bude nájomcom uhrádzaná na účet prenajímateľa BIC: SUBASKBX, IBAN: **SK62 0200 0000 0027 6123 5751**.

**IV. Úhrada za služby spojené s podnájmom**

Úhrada za služby spojené s užívaním predmetu nájmu nie je zahrnutá v nájomnom. Náklady na elektrickú energiu bude nájomca hradiť priamo dodávateľovi na základe samostatnej zmluvy. Náklady na teplo, teplú vodu, vodné a stočné budú nájomcovi vyúčtované pri ročnom vyúčtovaní nákladov za celý bytový dom.

**II.**

**Záverečné ustanovenia**

1. Nájomca berie na vedomie podmienky dodatku k zmluve, súhlasí s nimi a zaväzuje sa ich dodržiavať.
2. Zmluvné strany boli s obsahom dodatku oboznámené a na znak súhlasu s jeho obsahom ho podpisujú.
3. Dodatok je vyhotovený v 4 exemplároch, 2x pre prenajímateľa a 2x pre nájomcu.
4. Dodatok je platný dňom podpísania a účinný deň po jeho zverejnení na webovej stránke nájomcu.

V Topoľčanoch, dňa .............................

.......................................................... .......................................................

MESTSKÉ SLUŽBY TOPOĽČANY, s.r.o. Michal Uhlárik

V zastúpení Ing. Petrom Žemberom konateľom